วันนี้ไปฉีดวัคซีนพิษสุนัขบ้าเข็มที่4มาค่ะ มีอาการปวดหัวและคลื่นไส้ ซึ่ง3เข็มที่เคยฉีดก่อนหน้านี้ไม่มีอาการผิดปกติใดๆ อาการนี้เป็นอาการปกติที่พบได้ หรือเป็นเราได้รับพิษสุนัขบ้าเข้าร่างกายเลยมีอาการคะ ตอนนี้กังวนมากเลย
สวัสดีค่ะ วัคซีนพิษสุนัขบ้ามีผลข้างเคียงเช่นเดียวกับการใช้ยาทุกชนิด หรือวัคซีนชนิดอื่น ๆ แต่โดยส่วนใหญ่แล้วผู้ที่ได้รับวัคซีนจะไม่มีอาการข้างเคียง หรือหากมีก็จะเกิดขึ้นไม่รุนแรง ที่มักพบบ่อยเช่น วิงเวียนศีรษะ ปวดศีรษะ มีอาการบวมแดงหรือรู้สึกปวดบริเวณที่ฉีด เกิดอาการปวดกล้ามเนื้อ และข้อต่อ คลื่นไส้ อาเจียน ปวดท้องหรือมีอาการเหนื่อย หรืออ่อนแรงมากผิดปกติดังนั้นอาการที่เล่ามาอาจเป็นผลข้างเคียงจากยาได้ แนะนำสังเกตอาการว่าอาการค่อยๆทุเลาลงหรือไม่ สามารถรับประทานยาแก้ปวด ยาแก้คลื่นไส้ เพื่อบรรเทาอาการได้ค่ะหากอาการยังไม่ดีขึ้น เป็นมากขึ้นเรื่อยๆ ควรไปพบแพทย์เพื่อตรวจเพิ่มเติม